open-index/open-wikipedia-markdown huggingface dataset:
কিশ্বর মার্চেন্ট

**কিশ্বর মার্চেন্ট** (জন্ম: ৩রা ফেব্রুয়ারি ১৯৮১) হলেন একজন ভারতীয় টেলিভিশন অভিনেত্রী এবং মডেল। তিনি *[[এক হাসিনা থি (টেলিভিশন ধারাবাহিক)|এক হাসিনা থি]]* এবং *[[ইতনা কর না মুঝে পেয়ার]]*, *[[হর মুশকিল কা হল আকবর বীরবল]]* এবং *[[পেয়ার কি ইয়ে এক কাহানী]]*-এর মতো টেলিভিশন ধারাবাহিকে অভিনয় করার জন্য অধিক পরিচিত। তিনি ২০১৫ সালে কালার্স টিভিতে সম্প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ৯ম আসরে একজন প্রতিযোগী হিসেবে অংশগ্রহণ করেছিলেন; যেখানে তিনি ৭ম স্থান অধিকার করেছিলেন।

## প্রাথমিক জীবন
কিশ্বর মার্চেন্ট ১৯৮১ সালের ৩রা ফেব্রুয়ারি তারিখে ভারতের মহারাষ্ট্রের মুম্বইয়ের একটি ইসমাইলি পরিবারে (আগা খানি পরিবার) জন্মগ্রহণ করেছিলেন। তাঁর বাবা-মা সিরাজ মার্চেন্ট এবং রিজওয়ানা মার্চেন্টের কাছেই তিনি তাঁর শৈশব অতিবাহিত করেছেন। 
## কর্মজীবন
তিনি ১৯৯৭ সাল থেকে টেলিভিশন জগতে কাজ করছেন। কিশ্বর ১৯৯৭ সালে ডিডি ন্যাশনালে প্রচারিত ভারতের প্ৰথম সুপারহিরো ভিত্তিক জনপ্রিয় টেলিভিশন অনুষ্ঠান *[[শক্তিমান]]*-এ অভিনয়ের মধ্য দিয়ে টেলিভিশনের অভিনয় জগতে পদার্পণ করেছিলেন; যেখানে তিনি জুলিয়া নামে একজন সহকারী হিসাবে অভিনয় করেছিলেন। তারপরে তিনি ১৯৯৮ থেকে ২০০০ পর্যন্ত জনপ্রিয় টেলিভিশন অনুষ্ঠান *হিপ হিপ হুররে*-তে ননির চরিত্রে অভিনয় করেছিলেন। অতঃপর কিশ্বর *বাবুল কি দুয়ায়েঁ লেতি যা*, *[[দেশ মে নিকলা হোগা চাঁদ]]*, ''কুটুম্ব'', ''কসৌটি জিন্দেগী কে'', *কেয়ামত*, *হাতিম* এবং *খিচড়ির* মতো জনপ্রিয় টেলিভিশন ধারাবাহিকে অভিনয় করেছেন।

কিশ্বর বালাজী দ্বারা নির্মিত বেশ কয়েকটি টেলিভিশন ধারাবাহিকে অভিনয় করেছেন; যার মধ্যে *[[কাব্যঞ্জলি]]*, *[[কসম সে]]* অন্যতম। ২০০৮ সালে, তিনি সানায়া ইরানি এবং অর্জুন বিজলানির জনপ্রিয় যুব টেলিভিশন ধারাবাহিক *মিলে জব হাম তুম*-এ অভিনয় করেছেন; যেখানে তিনি ম্যাম তামান্না চরিত্রে অভিনয় করেছিলেন। অতঃপর ২০১০ সালে, সুকীর্তি কাণ্ডপাল এবং ভিভিয়ান ডিসেনা অভিনীত জনপ্রিয় ধারাবাহিক *[[পেয়ার কি ইয়ে এক কাহানী]]*-র হাসিনা চরিত্রে অভিনয় করার জন্য তিনি খুব জনপ্রিয় হয়েছিলেন। জি টিভিতে প্রচারিত জনপ্রিয় টেলিভিশন ধারাবাহিক ''ছোটি বহু''-র দ্বিতীয় মরশুমে তিনি সোনিয়া চরিত্রে অভিনয় করেছিলেন।

২০১২ সালে, কিশ্বর দুটি অনুষ্ঠানে অভিনয় করেছিলেন; সেগুলো হলো অমৃত মন্থন এবং অর্জুন। তারপরে *হোঙ্গে জুদা না হাম* এবং *পরবরিশ*-এর মতো টেলিভিশন ধারাবাহিকে অভিনয় করেছেন। তিনি জনপ্রিয় ধারাবাহিক *[[এক হাসিনা থি (টেলিভিশন ধারাবাহিক)|এক হাসিনা থি]]* টেলিভিশন ধারাবাহিকে রাইমা, *[[মধুবালা - এক ইশক এক জুনুন]]*-এ অনন্যা, *[[ক্যায়সি ইয়ে ইয়ারিয়া]]*-তে নয়নিকা এবং *[[ইতনা কর না মুঝে পেয়ার]]*-এ ডিম্পির মতো চরিত্রে অভিনয় করেছেন। এই সকল ধারাবাহিকে তিনি দ্রষ্টি ধামি এবং সানজিদা শেখের মতো অভিনয়শিল্পীর সাথে তিনি কাজ করেছেন।

## তথ্যসূত্র

## বহিঃসংযোগ
* 

বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় মুসলিম
বিষয়শ্রেণী:১৯৮১-এ জন্ম
বিষয়শ্রেণী:মুম্বইয়ের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:নির্ভরযোগ্য উৎসের অভাব রয়েছে এমন নিবন্ধসমূহ
বিষয়শ্রেণী:গুজরাতি ব্যক্তি
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:গুজরাতি অভিনেত্রী
কালীগঞ্জ পৌরসভা

**কালীগঞ্জ পৌরসভা** নামে বাংলাদেশে মোট ২টি পৌরসভা রয়েছে। যথা:
* কালীগঞ্জ পৌরসভা, গাজীপুর;
* কালীগঞ্জ পৌরসভা, ঝিনাইদহ।
কালীগঞ্জ পৌরসভা, গাজীপুর

**কালীগঞ্জ পৌরসভা** বাংলাদেশের ঢাকা বিভাগের গাজীপুর জেলার কালীগঞ্জ উপজেলার অন্তর্গত একটি পৌরসভা।

## অবস্থান ও সীমানা

## ইতিহাস

## প্রশাসনিক এলাকা

## আয়তন ও জনসংখ্যা ১৫.২০ বর্গ কিমি, জনসংখ্যা প্রায় ৬০ হাজার

## শিক্ষা
**শিক্ষার হার :**

**শিক্ষা প্রতিষ্ঠানঃ**

## দর্শনীয় স্থান

## উল্লেখযোগ্য ব্যক্তিত্ব

## জনপ্রতিনিধি
**বর্তমান মেয়র- জনাব মোঃ লুৎফুর রহমান**
## আরও দেখুন

* ঢাকা বিভাগ
* গাজীপুর জেলা

## তথ্যসূত্র


বিষয়শ্রেণী:গাজীপুর জেলার পৌরসভা
কালিয়াকৈর পৌরসভা

**কালিয়াকৈর পৌরসভা** বাংলাদেশের ঢাকা বিভাগের গাজীপুর জেলার অন্তর্গত একটি পৌরসভা।

## অবস্থান ও সীমানা
কালিয়াকৈর উপজেলার প্রাণকেন্দ্রে অবস্থিত কালিয়াকৈর পৌরসভা। সাবেক শ্রীফলতলী, আটাবহ ও মৌচাক ইউনিয়নের আংশিক এলাকা এই তিনটি ইউনিয়নের ১৭টি মৌজার ২৭.২৮ বর্গ কিলোমিটার এলাকা নিয়ে গঠিত কালিয়াকৈর পৌরসভার ওয়ার্ড ৯টি। শিল্প অধ্যুষিত এ পৌরসভায় ছোটবড় ও মাঝারি শিল্পকারখানা রয়েছে প্রায় ৩০০ এবং স্থায়ী-অস্থায়ী মিলে মোট জনসংখ্যা রয়েছে প্রায় তিন  লাখ এবং ভোটার রয়েছে লক্ষাধিক।

## ইতিহাস
কালিয়াকৈর পৌরসভা ২০০১ সালে গঠন করা হয়। ২০০১ সালে  পৌরসভার যাত্রা শুরু হয়। ২০০১ সালে আওয়ামীলীগ সরকারের তৎকালীন স্থানীয় সরকার, পল্লী উন্নয়ন ও সমবায়মন্ত্রী মো. জিল্লুর রহমান ও স্থানীয় সরকার, পল্লী উন্নয়ন ও সমবায় উপমন্ত্রী আলহাজ্ব আ্যড. রহমত আলী এমপি সফিপুরে এর মূল ভবনের ভিত্তিপ্রস্তর স্থাপন করেন। 

কালিয়াকৈর উপজেলার প্রাণকেন্দ্রে অবস্থিত কালিয়াকৈর পৌরসভা। সাবেক শ্রীফলতলী, আটাবহ ও মৌচাক ইউনিয়নের আংশিক এলাকা নিয়ে পৌরসভার প্রশাসক হিসেবে ১১-০৫-২০০৩ সাল থেকে দায়িত্ব পালন করেন তৎকালীন উপজেলা নির্বাহী কর্মকতা মো. আনোয়ারুল ইসলাম সরকার এবং ০২-০৭-২০০৩ সাল থেকে উপজেলা নির্বাহী কর্মকর্তা মো. নুরুজ্জামান শরীফ। পরবর্তী সময়ে বিএনপি জোট ক্ষমতায় আসলে বিএনপি নেতা মো. মজিবুর রহমান ০২-০৮-২০০৪ সাল থেকে ১৭-১১-২০১১ সাল পর্যন্ত পৌর প্রশাসক হিসেবে দায়িত্ব পালন করেন। ২৬-১০-২০১১ সালে পৌরসভার প্রথম নির্বাচন অনুষ্ঠিত হয়। প্রথম মেয়র নির্বাচিত হয়ে ২০১১ সালের ১৭ নভেম্বর শপথ গ্রহণের পর থেকে কালিয়াকৈর পৌরসভার মেয়র হিসেবে এখন পর্যন্ত দায়িত্ব পালন করে আসছেন মো. মজিবুর রহমান। সীমানা সংক্রান্ত জটিলতায় আদালতে মামলা থাকায় আর নির্বাচন অনুষ্ঠিত হয়নি দীর্ঘদিন। ২০২২ সালে দ্বিতীয় বার নির্বাচন অনুষ্ঠিত হয় এবং পুনরায় মজিবুর রহমান মেয়র নির্বাচিত হন। ২০-০৮-২০২৪ সাল থেকে প্রশাসক হিসেবে দায়িত্ব পালন করেন উপজেলা নির্বাহী কর্মকতা কাউছার আহাম্মেদ।

তিনটি ইউনিয়নের ১৭টি মৌজার ২৭.২৮ বর্গ কিলোমিটার এলাকা নিয়ে গঠিত কালিয়াকৈর পৌরসভার ওয়ার্ড ৯টি। শিল্প অধ্যুষিত এ পৌরসভায় ছোটবড় ও মাঝারি শিল্পকারখানা রয়েছে প্রায় ৩০০টি।

কালিয়াকৈর পৌর এলাকায় রয়েছে বঙ্গবন্ধু হাইটেক সিটি, বঙ্গবন্ধু হাইটেক সিটি রেলস্টেশন, বঙ্গবন্ধু ডিজিটাল ইউনিভার্সিটি, জাতির পিতা বঙ্গবন্ধু সরকারি কলেজ, আনসার একাডেমি, তালেবাবাদ ভূ-উপগ্রহ কেন্দ্র, খ্রিস্টান মিশনারি এবং শ্রীফলতলী জমিদারবাড়িসহ গুরুত্বপূর্ণ স্থাপনা। পৌরসভাটি ৩১-০৫-২০১২ সালে ‘ক’ শ্রেণিতে উন্নীত হয়।

## প্রশাসনিক এলাকা
thumb|কালিয়াকৈর পৌরসভার মহল্লা জিওকোড ম্যাপ

২৭.২৮ বর্গ কিলোমিটারের কালিয়াকৈর পৌরসভায় রয়েছে ৯টি ওয়ার্ড ও ১৭টি মৌজা।

## আয়তন ও জনসংখ্যা
আয়তন- ২৭.২৮ বর্গ কি.মি.। জনসংখ্যা প্রায় তিন লক্ষ। জনসংখ্যার ঘনত্ব প্রায় ১০হাজার(প্রতি বর্গ কি.মি.)।

## শিক্ষা
**শিক্ষার হার : ৯০.৩৪%।**

**শিক্ষা প্রতিষ্ঠানঃ**

## কালিয়াকৈর পৌরসভা পরিষদ
কালিয়াকৈর পৌরসভার বর্তমান ** প্রশাসক (মেয়র) এ.এইচ.এম. ফখরুল হোসাইন** 

## আরও দেখুন

* ঢাকা বিভাগ
* গাজীপুর জেলা।

## তথ্যসূত্র

বিষয়শ্রেণী:গাজীপুর জেলার পৌরসভা
বিষয়শ্রেণী:২০০১-এ প্রতিষ্ঠিত
টঙ্গী পৌরসভা

**টংগী পৌরসভা** বাংলাদেশের ঢাকা বিভাগের গাজীপুর জেলার অন্তর্গত একটি পৌরসভা। যা গাজীপুর সিটি কর্পোরেশন গঠিত হলে বিলুপ্ত হয়ে যায়। 

## অবস্থান ও সীমানা
টঙ্গী পৌরসভার  আয়তন ছিল ৩২ দশমিক ৩৬ কিলোমিটার।

## ইতিহাস
টঙ্গী পৌরসভা ১৯৭৪ সালে গঠন করা হয়। ১৬ জানুয়ারি ২০১৩ সালে টঙ্গি ও গাজীপুর পৌর এলাকা নিয়ে গাজীপুর সিটি কর্পোরেশন গঠনের সিদ্ধান্ত হলে পৌরসভাটি বিলুপ্ত ঘোষণা করা হয়।

## প্রশাসনিক এলাকা
টংগী পৌরসভা ১২টি ওয়ার্ডে বিভক্ত ছিল।

## আয়তন ও জনসংখ্যা

## শিক্ষা
**শিক্ষার হার :**

**শিক্ষা প্রতিষ্ঠানঃ টঙ্গীর  উল্লেখ যোগ্য শিক্ষাপ্রতিষ্ঠান গুলোর মধ্যে অন্যতম হলো** 

টঙ্গী বাজারের কুল ঘেঁষে তুরাগ নদীর তীরে ঘরে উঠা সিরাজ উদ্দিন সরকার বিদ্যানিকেতন,  বিশ্ব ইজতেমার ২নং গেইট সংলগ্ন আসরাফ টেক্সটাইল স্কুল অ্যান্ড কলেজ,  কলেজ গেইটে অবস্থিত টঙ্গী সরকারি কলেজ গুলো অন্যতম। 

## দর্শনীয় স্থানঃ
টঙ্গীতে মূলত দর্শনীয় স্থান বলতে তেমন কিছু নেই।তবে ইতিহাসের দিক দিয়ে টঙ্গী খুবই গুরুত্বপূর্ণ এই টঙ্গী সোনাভানের দেশ।সোনাভানের সৃতি কালের বিবর্তনে হারিয়ে গেছে।৫৭ নং ওয়ার্ডে হাজীর মাজার এলাকায় কিছু চিহ্ন থাকতে পারে। 

**টঙ্গী পাগাড় রোড মুন্ডার কাছে তুরাগ নদের কোল ঘেষে পানি উন্নয়ন বোর্ডের একটি পার্ক আছে।** 

টিকিট কেটে প্রবেশ করতে হয়।বিকেলে অনেক দর্শনার্থী থাকে পার্কে।এছাড়া নদীর পাড়ে খুবই মনোরম পরিবেশ। 

## জনপ্রতিনিধি
**সর্বশেষ মেয়র- এডভোকেট আজমত উল্লাহ খান** 

## আরও দেখুন

* ঢাকা বিভাগ
* গাজীপুর জেলা

## তথ্যসূত্র

বিষয়শ্রেণী:গাজীপুর জেলার পৌরসভা
বিষয়শ্রেণী:বাংলাদেশের বিলুপ্ত পৌরসভা
বিষয়শ্রেণী:১৯৭৪-এ প্রতিষ্ঠিত
বিষয়শ্রেণী:১৯৭৪-এ বাংলাদেশে প্রতিষ্ঠিত
থাইরয়েড পিণ্ড

**থাইরয়েড পিণ্ড** বা **থাইরয়েড নোডিউল** () হচ্ছে এক প্রকার পিণ্ড (টিস্যু বা তরলের উত্থিত অঞ্চল) যা সাধারণত স্বাভাবিক থাইরয়েড গ্রন্থির মধ্যে উত্থিত হয়। এ ধরনের পিণ্ড হাইপারপ্লাস্টিক বা টিউমারঘটিত কারণে হতে পারে। তবে শতকরা অল্প কিছু থাইরয়েড টিউমার ম্যালিগন্যান্ট বা ক্যান্সার সৃষ্টিকারী হতে পারে। ছোট, অ্যাসিম্পটোম্যাটিক নোডিউলগুলি বেশ সাধারণ এবং প্রায়শই পরিলক্ষিত হয়। যে পিণ্ডগুলো বড় আকৃতি ধারণ করে উপসর্গ প্রকাশ করা সেগুলোর শেষ পর্যন্ত চিকিৎসা করার প্রয়োজন হয়। গলগন্ড, যা থাইরয়েড পিণ্ডের কারণে সৃষ্ট একটি রোগ তা একক পিণ্ড (বা ইউনিনোডিউলার), একাধিক পিণ্ড (বা মাল্টিনোডিউলার), বা পরিব্যপ্তিক (বা চারিদিকে ছড়িয়ে পড়া) হতে পারে।

## তথ্যসূত্র

## বহিঃসংযোগ

বিষয়শ্রেণী:থাইরয়েড গ্রন্থির রোগ
মালদ্বীপে কোভিড-১৯ এর বৈশ্বিক মহামারি

মালদ্বীপে করোনাভাইরাস জনিত মহামারির সূত্রপাত ঘটে একজন ইতালীয় পর্যটকের মাধ্যমে; যিনি *কুরেদু রিসোর্ট অ্যান্ড স্পা*'তে ছুটি কাটিয়ে আবার ইতালিতে ফিরে যান। ২০২০ সালের ৭ মার্চ *হেলথ প্রোটেকশন এজেন্সি অব মালদ্বীপ* সর্বপ্রথম দুজন করোনাভাইরাসে আক্রান্ত রোগী শনাক্ত করে। উভয়েই ছিলেন উক্ত রিসোর্টের কর্মচারী। এ ঘটনায় দ্বীপে আটকা পড়া বেশ কয়েকজন পর্যটককে নিয়ে হোটেলটি লক ডাউন করে দেওয়া হয়।

## ঘটনাক্রম

* ২০২০ সালের ৭ মার্চ *হেলথ প্রোটেকশন এজেন্সি অব মালদ্বীপ* সর্বপ্রথম দুজন করোনাভাইরাসে আক্রান্ত রোগী শনাক্ত করে। উভয়েই ছিলেন *কুরেদু রিসোর্ট অ্যান্ড স্পা* রিসোর্টের বিদেশী কর্মচারী। অন্যদিকে, উক্ত রিসোর্টে ছুটি কাটিয়ে ইতালিতে ফিরে যাওয়া এক ইতালীয় পর্যটকের দেহে করোনাভাইরাস পাওয়া যায়। ফলে ধরে নেয়া হয়, তারা সেই ইতালীয় পর্যটকের মাধ্যমেই এ রোগে আক্রান্ত হন।
* ৯ মার্চ মালদ্বীপ আরো দুজনের কোভিড-১৯ এ আক্রান্ত হওয়ার খবর প্রকাশ করে। তারা উভয়েই ছিলেন বিদেশী পর্যটক।
* ১২ মার্চ মালদ্বীপ সরকার জনস্বাস্থ্য জনিত কারণ দেখিয়ে জরুরি অবস্থা ঘোষণা করে।
* ১৬ মার্চ পর্যন্ত দেশটিতে মোট ১৩ জন করোনাভাইরাস আক্রান্ত রোগী শনাক্ত করা হয়।
* ১৯ মার্চ সরকার ভিলামেন্ধো ও বাথালা থেকে লক ডাউন প্রত্যাহার করে নেয়।

## ভ্রমণ নিষেধাজ্ঞা
হেল্থ প্রোটেকশন এজেন্সি অব মালদ্বীপের (এইচপিএ) নির্দেশনা অনুযায়ী মালদ্বীপের সরকার ও পর্যটন মন্ত্রণালয় দেশটিতে করোনাভাইরাসের সংক্রমণ ঠেকাতে নিম্নলিখিত দেশগুলোর উপর অস্থায়ী ভ্রমণ নিষেধাজ্ঞা আরোপ করেছে।

## আক্রান্তদের সম্পর্কে বিস্তারিত তথ্য

## আরও দেখুন
* ২০২০ বাংলাদেশে করোনাভাইরাসের বৈশ্বিক মহামারি
* ২০২০ ভারতে করোনাভাইরাসের বৈশ্বিক মহামারি
* ২০২০ ভুটানে করোনাভাইরাসের বৈশ্বিক মহামারি

## তথ্যসূত্র

## বহিঃসংযোগ

*  
* 
* 
* 

বিষয়শ্রেণী:২০২০-এ মালদ্বীপ
বিষয়শ্রেণী:দেশ অনুযায়ী কোভিড-১৯ বৈশ্বিক মহামারি
বিষয়শ্রেণী:এশিয়ায় কোভিড-১৯ বৈশ্বিক মহামারি
বিষয়শ্রেণী:মালদ্বীপ
শ্রীয়া শর্মা

**শ্রীয়া শর্মা** একজন ভারতীয় চলচ্চিত্র অভিনেত্রী এবং মডেল, যাকে মুলত তেলুগু চলচ্চিত্রে দেখা যায়।

## ব্যক্তিগত জীবন
শ্রীয়া শর্মা ভারতের হিমাচল প্রদেশের নুরপুর শহরে জন্মগ্রহণ করেন। তার বাবা একজন ডাক্তার এবং মা একজন ডায়েটেশিয়ান। তার একজন ছোট ভাইও রয়েছে।
 
## চলচ্চিত্র তালিকা

## তথ্যসূত্র

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:হিমাচল প্রদেশের অভিনেত্রী
বিষয়শ্রেণী:ভারতীয় শিশু অভিনেত্রী
ভাবনা রাধাকৃষ্ণন

**ভাবনা রাধাকৃষ্ণন** (বিবাহপূর্ব *টি.এম ভাবনা*, জন্ম ২৮শে জুলাই ১৯৬১) হলেন একজন কর্ণাটকী গায়ক এবং মালয়ালম চলচ্চিত্রের নেপথ্য সঙ্গীতশিল্পী। তিনি ১৯৯৭সালে *[[কালিয়ত্তম]]*  ছবিতে "এননোডেন্থিনি পিনাক্কাম" গানের জন্য সেরা গায়কের জন্য কেরালার রাজ্য চলচ্চিত্র পুরস্কার পেয়েছিলেন। তিনি কেরালা বিশ্ববিদ্যালয় থেকে সঙ্গীতে ডক্টরেট ডিগ্রি অর্জন করেছিলেন।

## প্রাথমিক জীবন
১৯৬১ সালের ২৮শে জুলাই ভাবনা পালক্কাড়ে জন্মগ্রহণ করেন। তিনি কেরালার একজন বিখ্যাত নেপথ্য কণ্ঠশিল্পী। 
## কর্ম জীবন
এই গায়ক কেরালায় ৩০০ টিরও বেশি মঞ্চে সংগীতানুষ্ঠানে গান শুনিয়েছেন। সংগীতের ক্ষেত্রে তাঁর বিস্তৃত জ্ঞানের পরিধি নিয়ে তিনি কেরলের কোল্লাম শহরের এস এন কলেজে কর্ণাটকী সংগীতের সহযোগী অধ্যাপক পদে নির্বাচিত হন। তিনি এই প্রতিষ্ঠানে বেশ কয়েক বছর ধরে রাজ্যের বহু সংগীত উচ্চাকাঙ্ক্ষীর কাছে সংগীতের জ্ঞান প্রচার করার দায়িত্ব পালন করেছিলেন। তিনি ভক্তিমূলক সংগীত গায়ক হিসাবেও পরিচিত।

১৯৯১ সালে 'থাঙ্কাভিলাকানম্মা' গান দিয়ে তিনি নেপথ্য সঙ্গীতশিল্পী হিসাবে প্রথম সুযোগ পান। এই গানটি তিনি এমজি শ্রীকুমার, শিশু শিল্পী কবিতা এবং শ্রীমান জয়রামের সাথে গেয়েছিলেন। তবে তিনি যখন ‘কালিয়াত্তম’ চলচ্চিত্রের জন্য গান করার প্রস্তাব পেয়েছিলেন তখন তিনি সকলের নজরে আসেন। এটি পরিচালক ছিলেন জয়রাজ। এই ছবিতে সংগীত পরিচালনা করেছিলেন কৈথাপ্রাম দামোদরন এবং আচু রাজামণি। ছবিটির জন্য সুরেশ গোপী সেরা অভিনেতার জাতীয় পুরস্কার পেয়েছিলেন এবং জয়রাজ পেয়েছিলেন সেরা পরিচালকের পুরস্কার।

চলচ্চিত্রটি সেরা সংগীতকারের জন্য ফিল্মফেয়ার পুরস্কারও পেয়েছিল। ছবিটি ১৯৯৭ সালে কেরল রাজ্য চলচ্চিত্র পুরস্কারও পেয়েছিল। ভাবনা রাধাকৃষ্ণণ সংগীত রচয়িতা কৈথাপ্রামের সাথে এই চলচ্চিত্রের জন্য কেরালা সরকার প্রদত্ত সেরা মহিলা নেপথ্য সঙ্গীতশিল্পী পুরস্কার পেয়েছিলেন।

১৯৯৮ সালে, মোহন কুপলারি পরিচালিত 'কাট্টথোরু পেনপুভু' ছবিটি মুক্তি পেয়েছিল এবং প্রবল জনপ্রিয় হয়েছিল। এই ছবিতে মুরলী ও সংগীতা মুখ্য চরিত্রে ছিলেন। ভাবনা সিন্ধুর সাথে 'মনসসিলেন্থে' নামক গানটি গেয়েছিলেন।

একই বছরে, তিনি কে.বি. মাডু পরিচালিত 'চিত্রশালাভম' চলচ্চিত্রের জন্য গান গেয়েছিলেন। ছবিটিতে সুর সংযোজন করেছিলেন আচু রাজামণি এবং পেরুম্বাবুর জি. রবীন্দ্রনাথ। ভাবনা এই চিলচ্চিত্রে ‘নন্দ কুমারানু’ গানটি গেয়েছিলেন। ২০০০ সালে, তিনি 'বরাভয়' চলচ্চিত্রের জন্য ‘ওরু নীলা মেঘম’ গানটি গেয়েছিলেন।

২০১০ সালে, তিনি 'আলেকজান্ডার দ্য গ্রেট' নামে একটি চলচ্চিত্রের জন্য একটি গান রেকর্ড করেছিলেন। ছবিটির সংগীতকার ছিলেন এম.জি. শ্রীকুমার এবং ছবিটি প্রযোজনা করেছিলেন অভিনেতা - প্রযোজক মোহনলাল।

## ছবিতে ভাবনার গাওয়া গান
তিনি ছবিতে যে গানগুলি গেয়েছেন তা হ'ল :-

## তথ্যসূত্র



## বহিঃসংযোগ
* 

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নেপথ্য গায়িকা
বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:কেরলের নারী সঙ্গীতজ্ঞ
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:হিন্দু সঙ্গীত পরিবেশনকারী
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:কেরলের সঙ্গীতশিল্পী
বিষয়শ্রেণী:কেরলের শিক্ষাবিদ
খলিশাখালী বধ্যভূমি

**খলিশাখালী বধ্যভূমি** বাগেরহাট জেলার চিতলমারী উপজেলার চরবানিয়ারী ইউনিয়নের খলিশাখালী গ্রামে অবস্থিত।

২০১৭ সালে খলিশাখালী গ্রামে বধ্যভূমির সন্ধান পাওয়া যায়। একাত্তরে পাকবাহিনীর হত্যাযজ্ঞের নানা কাহিনীর কথা প্রকাশ হয়। এখানে যাদের হত্যা করা হয়েছিল তাদের অনেকের নাম পরিচয় জানা গেছ, অনেকর নাম জানা যায় নি। তখন থেকে প্রতিবছর এখানে শহীদদের স্মরণে শ্রদ্ধা নিবেদন করা হয়।

১৯৭১ সালের বাংলা ৫ আষাঢ় রোববার সকাল ১১টার দিকে পাকবাহিনী ও তাদের দোসরা মিলে এই এলাকায় হামলা চালায়। বলেশ্বর নদী দিয়ে গানবোট যোগে বাবুগঞ্জ বাজারে এসে তারা খলিশাখালী গ্রামে প্রবেশ করে। প্রবেশের সময় তারা এলাকায় নির্বিচারে গুলি চালায় এবং বাড়ি ঘরে ব্যাপক অগ্নিসংযোগ ঘটায়। মুক্তিযুদ্ধের সময় চিতলমারীর দশমহল এলাকাকে নিরাপদ আশ্রয় মনে করে পিরোজপুর, নাজিরপুর, উজিরপুর ও কচুয়াসহ বিভিন্ন অঞ্চলের লোকজন এখানে আশ্রয় নিয়েছিল।  পাকবাহিনীর গুলির শব্দে তারা এবং গ্রামবাসী খলিশাখালী ও পূর্বখড়মখালী গ্রামের একটি মাঠের হোগলা ও নলবনে লুকিয়ে থাকার জন্য আশ্রয় নেয়। এ সময় পাকবাহিনী তাদের উপরে নির্বিচারে গুলি চালায়। তাদের গুলিতে খড়মখালী গ্রামের বিমল কান্তি হীরা, ভদ্র কান্ত হীরা, রাজদেব হীরা, যোগেন্দ্র নাথ মজুমদার, মহেন্দ্র নাথ ম-ল, আদিত্য মজুমদার, নীল কমল মন্ডল, জিতেন মজুমদার, খগেন মন্ডল (খোকা), অমীয় চৌকিদারের ভাইসহ
সেদিন এখানে অর্ধশতাধিক লোক নিহত হয়।

২০১৭ সালে খলিশাখালী গ্রামে বধ্যভূমির সন্ধান নিয়ে স্থানীয় সাংবাদিক পংকজ মন্ডল, গোবিন্দ মজুমদার, সেলিম সুলতান সাগর একাধিক প্রতিবেদন প্রকাশ করেন। সেই হতে প্রতিবছর ২৬ শে মার্চ এখানে রাষ্ট্রীয়ভাবে শহীদদের স্মরণে শ্রদ্ধা নিবেদন করা হয়। 

## তথ্যসূত্র
রঘুবরণ

**রঘুবরণ** (১৯৫৮-২০০৮) ভারতের একজন তামিল চলচ্চিত্র অভিনেতা ছিলেন। মূলত তামিল চলচ্চিত্রে অভিনয় করলেও তিনি তেলুগু, কন্নড় এবং মালয়ালম চলচ্চিত্রেও কাজ করেছিলেন, এবং হিন্দি চলচ্চিত্র জগতেও তার পদচারণা ছিলো তবে তিনি তামিল চলচ্চিত্র জগতেই মূলত বেশি পরিচিতি পেয়েছিলেন জগতটিতে বেশি সময় দেওয়ার কারণে।

চলচ্চিত্র ছাড়াও রঘুবরণ তামিল টেলিভিশন নাটকেও অভিনয় করেছিলেন, তার অভিনয় করা নাটক *ওরু মণিদানিন কাদাই* দারুণ জনপ্রিয়তা পেয়েছিলো, নাটকটি সান টিভিতে প্রচারিত হতো। রঘুবরণ নাটকটিতে একজন স্বচ্ছল পুরুষের চরিত্রে অভিনয় করেছিলেন যে নারীসঙ্গের অভাবে প্রতিদিন মদ পান করে, তার অভিনয়, কণ্ঠ, কথা বলার শৈলী, পোশাক, সৌন্দর্য - এগুলো নাটক-দর্শকদেরকে দারুণ আকর্ষিত করেছিলো।

একটি মালয়ালম ভাষার চলচ্চিত্রে রঘুবরণ কাহিনীর প্রয়োজনে সম্পূর্ণ নগ্ন হয়েছিলেন, চলচ্চিত্রটির নাম ছিলো *দাইভাথিন্থে ভিকরুথিকাল*, চলচ্চিত্রটি ১৯৯২ সালে মুক্তি পেয়েছিলো এবং এটি ছিলো এম মুকন্দের একই নামের একটি উপন্যাস অবলম্বনে নির্মিত। মালয়ালম চলচ্চিত্রের খ্যাতিমান পরিচালক লেনিন রাজেন্দ্র ছিলেন চলচ্চিত্রটির পরিচালক।

২০০৮ সালে রঘুবরণ হৃদরোগে আক্রান্ত হয়ে মারা যান এবং তামিল চলচ্চিত্রের কিংবদন্তি অভিনেতা রজনীকান্ত রঘুবরণের নিজের সুর করা এবং গাওয়া ছয়টি গান রঘুবরণের সাবেক স্ত্রী রোহিনী (২০০৪ সালে তালাক) এবং পুত্র ঋষি বরণের কাছে তুলে দিয়েছিলেন।

মূলত তামিল চলচ্চিত্রে অভিনয় করলেও রঘুবরণের মাতৃভাষা আসলে ছিলো মালয়ালম।
## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:তামিল চলচ্চিত্র অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:মালয়ালম চলচ্চিত্র অভিনেতা
বিষয়শ্রেণী:কন্নড় চলচ্চিত্র অভিনেতা
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:১৯৫৮-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:এম জি আর সরকারি চলচ্চিত্র ও টেলিভিশন প্রশিক্ষণ ইনস্টিটিউটের প্রাক্তন শিক্ষার্থী
বসুন্ধরা দাস

**বসুন্ধরা দাস** (জন্ম: ২৭শে অক্টোবর ১৯৭৭) হলেন একজন ভারতীয় গায়িকা, অভিনেত্রী, সুরকার, উদ্যোক্তা, বক্তা, গীতিকার এবং পরিবেশকর্মী। তিনি *[[হে রাম]]* (তামিল/হিন্দি), *[[মনসুন ওয়েডিং]]* (ইংরেজি), ''সিটিজেন'' (তামিল), *রাবণ প্রভু* (মালয়ালম), লঙ্কেশ প্যাট্রিক (কন্নড়)-এর মতো বেশ কয়েকটি জনপ্রিয় চলচ্চিত্রে অভিনয় করেছেন। বসুন্ধরা এ আর রহমান, বিশাল-শেখর, প্রীতম এবং শঙ্কর এহসান লায়ের মতো খ্যাতনামা সুরকারদের জন্য গান লেখার মাধ্যমে কাজ করেছেন। বসুন্ধরা বর্তমানে বেঙ্গালুরু ভিত্তিক স্টুডিওতে 'দ্য অ্যাকটিভ'-এর জন্য সংগীত রচনার কাজ করে থাকেন। তিনি চ্যানেল ভি *জ্যামিন*, ব্রিটিশ ব্রডকাস্টিং কর্পোরেশনের ভারতের জন্য এইচআইভি সচেতনতা সংগীত *হর কদম*, *মিশন ওস্তাদ*, *আর্য*, *গ্লোবাল রিদমস*, *নাইলন সাউন্ডজ* এবং সম্প্রতি *শাহ দ্য হুসেন* (যেখানে তিনি সুফি গায়ক মীর মুখতিয়ার আলীর সাথে অ্যালবাম একটি অ্যালবামে কাজ করেছেন) প্রকল্পের মতো একাধিক স্বাধীন প্রকল্পেও অংশ নিয়েছিলেন। *[[মুদালভান]]* নামক তামিল চলচ্চিত্রে তাঁর কাজের জন্য তিনি "সেরা নেপথ্য সঙ্গীতশিল্পী (নারী)" বিভাগে ফিল্মফেয়ার পুরস্কার (তামিল) জয়লাভ করেছেন।

## ব্যক্তিগত জীবন
বসুন্ধরা দাস ১৯৭৭ সালের ২৭শে অক্টোবর তারিখে ভারতের কর্ণাটকের বেঙ্গালুরুতে জন্মগ্রহণ করেছিলেন। তিনি বেঙ্গালুরুর ক্লুনি কনভেন্ট হাই স্কুল, বেঙ্গালুরুর শ্রী বিদ্যা মন্দির এবং বেঙ্গালুরুর মাউন্ট কারমেল কলেজ হতে অর্থনীতি, পরিসংখ্যান এবং গণিত নিয়ে স্নাতক পরীক্ষায় উত্তীর্ণ হয়েছিলেন। তিনি তাঁর দাদি ইন্দিরা দাসের অধীনে হিন্দুস্তানি ধ্রুপদী সংগীতের প্রশিক্ষণ গ্রহণ শুরু করেছিলেন এবং পরে ললিতা কৈকিনী এবং পণ্ডিত পরমেশ্বর হেগদার অধীনে প্রশিক্ষণ গ্রহণ করেছেন।

তাঁর কলেজের দিনগুলোতে তিনি একটি মেয়েদের গানের দলের প্রধান গায়িকা ছিলেন এবং কলেজের গায়কদলের মধ্যে উচ্চ সপ্তকধারী ছিলেন। একটি সাক্ষাৎকারে তিনি বলেছেন যে, "মঞ্চে আমি যখন প্রথম গান করলাম তখন আমাকে গান গাওয়া নিয়ে অনুৎসাহিত করা হয়েছিল"।  তিনি একজন বহুভাষিক; তিনি তামিল, কন্নড়, তেলুগু, ইংরেজি, মালয়ালম এবং স্পেনীয় ভাষায় সাবলীলভাবে কথা বলতে পারেন।

বসুন্ধরা তাঁর দীর্ঘকালীন বন্ধু রবার্তো নারায়ণের সাথে বিবাহ বন্ধনে আবদ্ধ হয়েছেন।

## পেশা
১৯৯৯ সালে, বসুন্ধরা কামাল হাসানের সাথে *[[হে রাম]]* নামক চলচ্চিত্রে অভিনয়ের মাধ্যমে অভিনয় জগতে পা রাখেন। অতঃপর তিনি মালয়ালম চলচ্চিত্র *রাওয়ানা প্রভু* তে মোহনলালের সাথে কেন্দ্রীয় চরিত্রে, তামিল চলচ্চিত্র ''সিটিজেন''-এ অজিথ কুমারের সাথে এবং কন্নড় চলচ্চিত্রে *[[লঙ্কেশ প্যাট্রিক]]* দর্শনের সাথে অভিনয় করেছেন। তিনি মীরা নায়ারের ইংরেজি ভাষার চলচ্চিত্র *[[মনসুন ওয়েডিং]]*-এ অভিনয় করেছেন।

## তথ্যসূত্র

## বহিঃসংযোগ

* 

বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:কন্নড় নেপথ্য সঙ্গীতশিল্পী
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:তামিল ভাষার সঙ্গীতশিল্পী
বিষয়শ্রেণী:ভারতীয় পপ গায়িকা
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:বেঙ্গালুরুর অভিনেত্রী
বিষয়শ্রেণী:ভারতীয় নেপথ্য গায়িকা
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:কর্নাটকের নারী ব্যবসায়ী
বিষয়শ্রেণী:কর্ণাটকের নারী সঙ্গীতজ্ঞ
বিষয়শ্রেণী:ভারতীয় পরিবেশবিদ
বিষয়শ্রেণী:ভারতীয় নারী পরিবেশবাদী
বিষয়শ্রেণী:মাউন্ট কারমেল কলেজ, বেঙ্গালুরুর প্রাক্তন শিক্ষার্থী
বিষয়শ্রেণী:কর্ণাটকের সক্রিয়কর্মী
জুবায়ের সিদ্দিকী

ব্রিগেডিয়ার জেনারেল (অবসরপ্রাপ্ত) **জুবায়ের সিদ্দিকী** এমডিএস, এনডিসি, পিএসসি (৯ মার্চ ১৯৪৯ - ২৫ মার্চ ২০২০) হলেন  বাংলাদেশ সেনাবাহিনীর একজন অবসরপ্রাপ্ত ব্রিগেডিয়ার জেনারেল, শিক্ষাবিদ ও কলামিস্ট। তিনি বাংলাদেশ চা বোর্ডের চেয়ারম্যান হিসাবে দায়িত্ব পালন করেন।

## জন্ম ও পারিবারিক পরিচিতি
জুবায়ের সিদ্দিকী ১৯৪৯ সালের ৯ মার্চ তত্‌কালীন পূর্ব পাকিস্তানের (বর্তমান: বাংলাদেশ) সিলেট জেলার বালাগঞ্জ উপজেলার পাঁচপাড়া গ্রামে জন্মগ্রহণ করেন। তার পিতা শাহ তজম্মুল আলী সিদ্দিকী ছিলেন দূর্গাকুমার পাঠশালার প্রধান শিক্ষক এবং মাতা মরিয়ামুন্নেছা চৌধুরী ছিলেন গৃহবধূ। ৫ভাই ও ৪ বোনের মধ্যে তিনি ছিলেন ২য়।

## শিক্ষা জীবন

তিনি ১৯৬৪ সালে দি এইডেড হাই স্কুল থেকে এসএসসি ও ১৯৬৬ সালে এম সি কলেজ থেকে এইচএসসি পাশ করেন এবং পরবর্তী সময়ে মিরপুর স্টাফ কলেজ থেকে পিএসসি, চীনের ন্যাশনাল ডিফেন্স কলেজ থেকে এনডিইউ এবং জাতীয় বিশ্ববিদ্যালয় থেকে প্রথম বিভাগে মাস্টার্স ইন ডিফেন্স স্টাডিজ ডিগ্রি লাভ করেন।

## তথ্যসূত্র

## বহিঃসংযোগ

বিষয়শ্রেণী:১৯৪৯-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:বাংলাদেশ চা বোর্ডের চেয়ারম্যান
বিষয়শ্রেণী:বাংলাদেশ সেনাবাহিনীর ব্রিগেডিয়ার
বিষয়শ্রেণী:দি এইডেড হাই স্কুলের প্রাক্তন শিক্ষার্থী
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:সিলেট জেলার ব্যক্তি
বিষয়শ্রেণী:সিলেট বিভাগের সামরিক ব্যক্তি
মেহতাব (অভিনেত্রী)

**মেহতাব** (১৯১৮ – ১৯৯৭) হিন্দি এবং উর্দু চলচ্চিত্রের একজন ভারতীয় অভিনেত্রী যিনি ১৯২৮ থেকে ১৯৬৯ সাল পর্যন্ত কাজ করেছিলেন। তিনি গুজরাতের শচীন অঞ্চলের এক মুসলিম পরিবারে জন্মগ্রহণ করেছিলেন। জন্মের সময় তাঁর নাম রাখা হয়েছিল নাজমা। তাঁর বাবা, নবাব সিদি ইব্রাহিম মোহাম্মদ ইয়াকুত খান তৃতীয়, গুজরাত রাজ্যের সুরতের নিকটবর্তী শচীনের নবাব ছিলেন। ১৯২০-এর দশকের শেষদিকে, তিনি *সেকেন্ড ওয়াইফ* (১৯২৮), *ইন্দিরা বি. এ.* (১৯২৯) এবং *জয়ন্ত* (১৯২৯)-এর মতো বেশ কয়েকটি চলচ্চিত্রের ছোট চরিত্রে অভিনয় করেছেন। অতঃপর ১৯৩২ সালে মুক্তিপ্রাপ্ত *বীর কুনাল* নামক একটি হিন্দি চলচ্চিত্রে আশরাফ খানের বিপরীতে কেন্দ্রীয় চরিত্রে তিনি অভিনয় করেছিলেন। প্রায় এক দশক ধরে মূলত অ্যাকশন ভিত্তিক চরিত্রে অভিনয় করার পরে, তিনি কিদার শর্মা পরিচালিত *চিত্রলেখা* (১৯৪১) নামক চলচ্চিত্রে তাঁর স্নানের দৃশ্যের কারণে দর্শকের নজর কাড়ার পাশাপাশি খ্যাতি অর্জন করেছিলেন। 

তিনি তাঁর প্রারম্ভিক সহশিল্পী আশরাফ খানের সাথে বিবাহ বন্ধনে আবদ্ধ হয়েছিলেন; যাঁর সাথে তাঁর একটি পুত্র সন্তান ছিল। পরে তাঁদের বিবাহ বিচ্ছেদ ঘটে এবং তিনি ১৯৪৬ সালে শোহরাব মোদীকে বিয়ে করেন। মোদী তাঁকে ঐতিহাসিক নাটক *ঝাঁসি কি রানী* (১৯৫৩)-তে কাজ করার সুযোগ করে দিয়েছিলেন, যেটি মনোরম দৃশ্য এবং দৃষ্টিনন্দন সেট থাকা সত্ত্বেও জনপ্রিয়তা অর্জন করতে পারেনি। তিনি ১৯৫৩ সালের পরে মোদীর *সময় বড়া বলবান* (১৯৬৯)-এ একজন শিল্পীর চরিত্রে অভিনয় করার পর চলচ্চিত্র জগত থেকে বিদায় নেন। তিনি ১৯৯৭ সালের ১০ই এপ্রিল তারিখে মুম্বইয়ে মারা যান। 

## পেশা
মেহতাব ১৯৩০ সালে মুক্তিপ্রাপ্ত *কমল-এ-শমশীর* নামক চলচ্চিত্রে ডব্লিউ. এম. খানের সাথে অভিনয় করেছিলেন, এই চলচ্চিত্রটি তাঁর মা এক্সেলসিয়র ফিল্ম কোম্পানির অধীনে প্রযোজনা করেছিলেন। তাঁর অন্যান্য চলচ্চিত্রগুলোর মধ্যে *হামারা হিন্দুস্তান* (১৯৩০) অন্যতম, যেটি একটি নির্বাক চলচ্চিত্র। এই চলচ্চিত্রে তাঁর সাথে রুবি মায়ার্স, জল মার্চেন্ট এবং মাজহার খান অভিনয় করেছেন। তিনি বেশ কয়েকজন পরিচালকের অধীনে শারদা ফিল্ম কোম্পানির প্রযোজনায় বেশ কয়েকটি অ্যাকশন চরিত্রে অভিনয় করেছিলেন। অবশেষে ১৯৩২ সালে, তিনি ভারতীয় আর্ট প্রোডাকশনের ব্যানারে *বীর কুনাল* নামক চলচ্চিত্রে প্রধান নারী চরিত্রে অভিনয় করেছিলেন; এই চলচ্চিত্রে তিনি আশরাফ খানের বিপরীতে (যাঁর সাথে তিনি বিবাহ করার পর বিচ্ছিন্ন হয়েছিলেন) অভিনয় করেছিলেন।  

## পুরস্কার
১৯৪৪ সালে, *পরখ* নামক হিন্দি চলচ্চিত্রে তাঁর অভিনয়ের জন্য তিনি ৮ম বার্ষিক বিএফজেএ পুরস্কার অনুষ্ঠানে "সেরা অভিনেত্রী" বিভাগে পুরস্কার লাভ করেছিলেন। 

## তথ্যসূত্র

## বহিঃসংযোগ

* 

বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:গুজরাতের অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় মুসলিম
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:১৯৯৭-এ মৃত্যু
বিষয়শ্রেণী:১৯১৮-এ জন্ম
বিষয়শ্রেণী:১৯১৩-এ জন্ম
বিষয়শ্রেণী:ভারতীয় নির্বাক চলচ্চিত্র অভিনেত্রী
কারিশমা আলী

**কারিশমা আলী** হলেন এক ২১ বছর বয়সী পাকিস্তানি ফুটবলার।তিনি তার নিজের শহর খাইবার-পাখতুনখুয়ার চিত্রলের  প্রথম মেয়ে এবং তিনি জাতীয় ও আন্তর্জাতিক স্তরে দেশের প্রতিনিধিত্ব করেছেন।  ২০১৬ সালে, আলী দুবাইইয়ে অনুষ্ঠিত জুবিলি গেমসে পাকিস্তানের হয়ে প্রতিনিধিত্ব করেছিলেন এবং তিনি ২০১৭ সালে অস্ট্রেলিয়ান ফুটবল লীগে বিশ্বকাপে অংশ নেওয়া প্রথম পাকিস্তানি মহিলা দলের সদস্য।  এছাড়া তিনি চিত্রাল মহিলা স্পোটস ক্লাবের প্রতিষ্ঠাতা। 

২০১৯ সালে, তিনি ফোর্বস ৩০ অনূর্ধ্ব ৩০ এশিয়াদের তালিকাতে তালিকাভুক্ত হয়েছিলেন। এই তালিকায় তরুণদের নতুনত্ব এবং উদ্যোক্তার জন্য বেছে নেওয়া হয়েছিল তাকে।  আলী ২০১৯ সালে মিলান ফ্যাশন উইকে হাঁটা-হাটি করেছিলেন। যখন হাইতিয়ান-ইতালিয়ান নকশাকার স্টেলা জাঁ চিত্রাল এবং  কালশ থেকে সাংস্কৃতিক তাদের উপাদানগুলিকে নিয়ে তার প্রতিষ্ঠিত একটি হস্তশিল্প কেন্দ্রে সংহত করে কারুশিল্পীদের সহযোগিতা করেছিলেন। 

## জীবন এবং কর্মজীবন
করিশমা চিত্রালের বাসিন্দা। তিনি অল্প বয়স থেকেই ফুটবল খেলা শুরু করেছিলেন।  তিনি ১৫ বছর বয়স থেকেই ফুটবলার হবার জন্য পেশাদারভাবে প্রশিক্ষণ পেয়েছেন।

তিনি জাতীয় এবং আন্তর্জাতিক টুর্নামেন্টে খেলছেন।  ২০১৬ সালে, তিনি দুবাই জুবিলি গেমসে রৌপ্য পদক জিতেছিলেন।  ২০১৩ সালে অস্ট্রেলিয়ান ফুটবল লীগ বিশ্বকাপে তিনি প্রথম পাকিস্তানের প্রতিনিধিত্বকারী  মহিলা দলের সদস্য  ছিলেন।

এপ্রিল ২০১৯ পর্যন্ত, তিনি লন্ডন বিশ্ববিদ্যালয় থেকে ব্যবসায় প্রশাসনে স্নাতক ডিগ্রি অর্জন করছেন। 

## যৌথ কাজ
কারিশমা চিত্রালে ওমেন স্পোর্টস ক্লাব প্রতিষ্ঠা করেছেন। এটি চিত্রালের প্রথম মহিলা ক্রীড়া ক্লাব।  ২০১৮ সালে খোলা ক্লাবটিতে ৬০ জন মহিলা সদস্য ছিল। যারা ফুটবল এবং অন্যান্য খেলাধুলার জন্য প্রশিক্ষণপ্রাপ্ত হন। এছাড়া আলী চিত্রাল মহিলা হস্তশিল্প কেন্দ্রের প্রতিষ্ঠাতা।   
## স্টেলা জিনের সাথে সহযোগিতা
২০১২ সালে হাইতিয়ান-ইতালিয়ান নকশাকার স্টেলা জিন তার সংগ্রহশালার ল্যাবরেটরি অফ নেশনসের অংশ হিসাবে পাকিস্তান ভ্রমণ করেছিলেন। যেখানে নকশাকার  ইতালি এবং এর নয়টি উদ্দেশ্য নিয়ে বিভিন্ন যায়গায় গন্তব্যে করে তার ব্যবধান ঘটাতে চেয়েছিলেন। যার মধ্যে একটি পাকিস্তান ছিল।  উদ্দেশ্য ছিল জাতিসংঘের কৌশলগত উন্নয়নের লক্ষ্যগুলি প্রচার এবং গ্রামীণ অঞ্চল থেকে নারীদের ক্ষমতায়ন করা।  পাকিস্তানে, জিন চিত্রাল এবং কলাশ অঞ্চল থেকে ঐতিহ্যবাহী সূচিকর্ম ব্যবহার করে নকশা তৈরিতে কারিশমা আলীর সাথে সহযোগিতা করেছিলেন।  জিন কালাশ উপত্যকায়ও ভ্রমণ করেছিলেন, যেখানে তিনি আলি প্রতিষ্ঠিত চিত্রাল মহিলা হস্তশিল্প কেন্দ্রের মহিলাদের সাথে দেখা করেছিলেন।  জিন তার সংগ্রহে থাকা বিভিন্ন জিনিস  ব্যবহার করেছিলেন। যেগুলো *[[ভোগ (ম্যাগাজিন)|ভোগ]] ম্যাগাজিনে দেখানো*  হয়েছিল। কেন্দ্রটির ছত্রিশ জন মহিলা ৪০০ মিটার সূচিকর্ম তৈরি করেছিলেন।

মিলান ফ্যাশন উইক ২০১৯ সালে আলী সহযোগিতামূলক প্রকল্পের তৈরি একটি র‌্যাম্পে হাঁটেন।  পরে তিনি এই সংগ্রহশালার অপরিহার্য অঙ্গ হিসাবে উত্তর অঞ্চলে পাকিস্তানের মহিলাদের দ্বারা করা সূচিকর্মকে ব্যবহার করে সংস্কৃতির প্রতি আন্তরিক শ্রদ্ধা জানানোর জন্য  ধন্যবাদ জানান 

## তথ্যসূত্র

বিষয়শ্রেণী:১৯৯০-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:পাকিস্তানি নারী ফুটবলার
বিষয়শ্রেণী:২১শ শতাব্দীর পাকিস্তানি নারী ক্রীড়াবিদ
জাঙ্গালিয়া ইউনিয়ন, পাকুন্দিয়া

**জাঙ্গালিয়া ইউনিয়ন** বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।

## অবস্থান ও সীমানা

## ইতিহাস

## প্রশাসনিক এলাকা

## শিক্ষা

# শিক্ষা

**শিক্ষার হার : ৭৫%**

**শিক্ষা প্রতিষ্ঠান**

তারাকান্দি উচ্চ বিদ্যালয় 

চরটেকী গার্লস স্কুল এন্ড কলেজ

চরকাওনা বহুমুখী উচ্চ বিদ্যালয় 

জাঙ্গালিয়া ইউনিয়ন উচ্চ মাধ‍্যমিক বিদ‍্যালয়

দগদগা ইসলামিয়া কিন্ডারগার্টন এন্ড জুনিয়র স্কুল

তারাকান্দি মডেল টেকনিক্যাল স্কুল

চরকাওনা কারিগরি স্কুল এন্ড কলেজ

তারাকান্দি সিনিয়র ফাজিল মাদ্রাসা 

কাজী হাটি হাফিজিয়া মাদ্রাসা 

## জনপ্রতিনিধি
**বর্তমান চেয়ারম্যান - বুলবুল আহমেদ**

## তথ্যসূত্র

বিষয়শ্রেণী:পাকুন্দিয়া উপজেলার ইউনিয়ন
চণ্ডীপাশা ইউনিয়ন, পাকুন্দিয়া

**চন্ডিপাশা ইউনিয়ন** বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।

## অবস্থান ও সীমানা

## ইতিহাস

## গ্রাম সমূহের তালিকা

## আয়তন ও জনসংখ্যা
১৩.৬২ কিলোমিটার।  লোকসংখ্যা  -  নিবন্ধদিত লোক সংখ্যা-২৮১৭৪জন।

## শিক্ষা

**শিক্ষা প্রতিষ্ঠান**

১। কোদালিয়া সহরুল্লাহ ইসলামিয়া উচ্চ বিদ্যালয় (স্থাপিত-১৯১০সন)

২। বাহরাম খাঁন পাড়া জে কে বহুমুখী উচ্চ বিদ্যালয় (স্থাপিত -১৯৬৫ সন)

মাদ্রাসা

১। শৈলজানী আলিম মাদ্রাসা (স্থাপিত-১৯৮১ সন)

২। চিলাকাড়া রাশিদিয়া বালিকা মাদ্রাসা(স্থাপিত-১৯৮৬)

## দর্শনীয় স্থান

## উল্লেখযোগ্য ব্যক্তিত্ব

## জনপ্রতিনিধি
**বর্তমান চেয়ারম্যান-**

## আরও দেখুন

* ঢাকা বিভাগ
* কিশোরগঞ্জ জেলা

## তথ্যসূত্র

বিষয়শ্রেণী:পাকুন্দিয়া উপজেলার ইউনিয়ন
এগারসিন্দুর ইউনিয়ন

**এগারসিন্দুর ইউনিয়ন** বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।

## অবস্থান ও সীমানা
এটা বহ্মপুএ নদীর তীরে অবস্থিত।যা পাকুন্দিয়া উপজেলা থেকে ১২ কিঃ মি দক্ষিণে অবস্থিত।এগারেসিন্দুর ইউনিয়নের পশ্চিম উত্তর কোনায় ময়মেনসিংহ জেলা দক্ষিণ পশ্চিম কোনায় গাজিপুর জেলা, এবং পূর্ব দক্ষিণ কোনায় নরসিংদী জেলা অবস্থিত।

## আয়তন ও জনসংখ্যা
আয়তন ১৪.৭০ বর্গ কিলোমিটার।

৩৫,২৮৮ জন ( ২০১১ সালের আদমশুমারী অনুযায়ী )

## শিক্ষা
**শিক্ষার হার :৮২℅**

**শিক্ষা প্রতিষ্ঠান**

এগারসিন্দুর সিনিয়র আলিম মাদ্রাসা।

হাজী জাফর আলী কলেজ।

বারাবর সিনিয়র মাদ্রাসা।

মঠখোলা বহুমুখী উ্চ্চ বিদ্যালয়।

আসিয়া বারি আদর্শ বিদ্যালয়।

বাহাদিয়া উচৃচ বিদ্যালয়।

এগারোসিন্দুর ইশাঁ খা উচ্চ বিদ্যালয়।

মজিতপুর বালিকা দাখিল মাদ্রাসা।

## দর্শনীয় স্থান
**বারো ভুইয়ার প্রধান ইশাঁ খাঁ দুর্গ**

বারো ভূইয়াঁদের অন্যতম সোনারগাঁর শাসক ঈসা খাঁর দুর্গ হিসাবে পরিচিত এগারসিন্দুর পাকুন্দিয়ার ঐতিহাসিক স্থান।

**এছাড়া রয়েছেঃ**

শেখ সাদী মসজিদ

বেবুদ রাজার দীঘি।

আংটি চুড়ার বিল।

শাহ মাহমুদ মসজিদ।

খামা বিল।

শঙ্খ নদী

## আরও দেখুন

* ঢাকা বিভাগ
* কিশোরগঞ্জ জেলা

## তথ্যসূত্র

বিষয়শ্রেণী:পাকুন্দিয়া উপজেলার ইউনিয়ন
বুরুদিয়া ইউনিয়ন

**বুরুদিয়া ইউনিয়ন** বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।

## অবস্থান ও সীমানা
ইউনিয়নটি পুরাতন ব্রাহ্মপুত্র নদের তীরে অবস্থিত। যার উত্তরে পাটুয়াভাঙ্গা ও হোসেন্দী ইউনিয়ন। পশ্চিমে এগারোসিন্দুর ইউনিয়ন। পূর্বে কটিয়াদি উপজেলা। দক্ষিনে নরসিংদী জেলা যা পুরাতন ব্রাহ্মপুত্র নদ দিয়ে ভাগ হয়েছে।

## ইতিহাস

## প্রশাসনিক এলাকা
### গ্রামসমূহ
আলমদি, কন্দরপদি, মোল্লাদি, কাহেতারদিয়া, কাগারচর, নরপতি, মিরদী, পুটিয়া, দিগাম্বর্দী, মান্দারকান্দি, বুরুদিয়া, পাবদা, বেলদী, বেজুরদিয়া, সালুয়াদি।

## আয়তন ও জনসংখ্যা

## শিক্ষা
### শিক্ষাপ্রতিষ্ঠান
এ ইউনিয়নে প্রাথমিক বিদ্যালয়, মাধ্যমিক বিদ্যালয়, মাদ্রাসা, কিন্ডারগার্টেনসহ একাধিক শিক্ষা প্রতিষ্ঠান রয়েছে।

## উল্লেখযোগ্য ব্যক্তিত্ব
* ড. আলাউদ্দিন আহমেদ, সাবেক সাংসদ, সাবেক ভিসি জাহাঙ্গীরনগর বিশ্ববিদ্যালয় 
* মাওলানা হাসান আহমেদ, ধর্ম প্রচারক, প্রতিষ্ঠাতা মিরদী ফাজিল মাদ্রাসা 
* আবু তাহের মাস্টার, লেখক, প্রতিষ্ঠাতা মান্দার কান্দি বালিকা উচ্চ বিদ্যালয়।
* আব্দুল মান্নান,‌ মুক্তিযুদ্ধের সংগঠক, সাবেক চেয়ারম্যান ও বুরুদিয়া ইউনিয়নের আওয়ামী লীগের প্রতিষ্ঠাতা সভাপতি।
*

## জনপ্রতিনিধি

## আরও দেখুন

* ঢাকা বিভাগ
* কিশোরগঞ্জ জেলা

## তথ্যসূত্র

বিষয়শ্রেণী:পাকুন্দিয়া উপজেলার ইউনিয়ন
হোসেন্দী ইউনিয়ন, পাকুন্দিয়া

**হোসেন্দী ইউনিয়ন** বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।

## অবস্থান ও সীমানা

## ইতিহাস

## প্রশাসনিক এলাকা

## আয়তন ও জনসংখ্যা

## শিক্ষা
**শিক্ষার হার :**

**শিক্ষা প্রতিষ্ঠান**

## দর্শনীয় স্থান

## উল্লেখযোগ্য ব্যক্তিত্ব

## উল্লেখযোগ্য ব্যক্তিত্ব
১.বীর মুক্তিযোদ্ধা কমান্ডার মোহাম্মদ মোজাম্মেলুর রহমান। উনি ১৯৭১ সালে বিভিন্ন যুদ্ধে বীরত্বের সাথে নেতৃত্ব দিয়েছেন। উনি ছিলেন পাকুন্দিয়া মুক্তিযোদ্ধা কমান্ড কাউন্সিলের প্রথম কমান্ডার। উনি উনার ব্যক্তিত্বের জন্য অনেক মানুষের মনে জায়গা করে নিয়েছেন। উনি যুদ্ধ পরবর্তী সময়ে সরকারি অনেক বড় বড় পদে নিয়োগের সুযোগ ত্যাগ করে নিজ এলাকার মানুষের শিক্ষার কথা চিন্তা করে নিজের এলাকাতেই থেকে গেছেন এবং হোসেন্দী উচ্চ বিদ্যালয়ে উনি শিক্ষকতা করেছেন৷ উনার চাকরি ত্যাগের বিষয়ে সবচেয়ে বড় উদাহরণ হলো, উনাকে আর্মিতে যোগ দেওয়ার জন্যে মেজর জেনারেল শফিউল্লাহ কয়েকবার চিঠি দিয়েছিলেন। তাই উনার(শফিউল্লাহ সাহেবের) সম্মানার্থে উনার সাথে দেখা করতে গিয়ে স্যার(মুজাম স্যার) শফিউল্লাহ সাহেবকে বললেন "আমি এমন হাজার হাজার অফিসার তৈরী করবো আমার এলাকায়। আমার এলাকার মানুষের শিক্ষার মান ভালো করার লক্ষ্যে আমি কাজ করবো।" তারপর মেজর জেনারেল শফিউল্লাহ সাহেব উনাকে উনার সিদ্ধান্ত পরিবর্তন করে আর্মিতে যোগ দিতে বললেন। স্যার তখন চলে আসছিলেন। এমন সময় আর্মির কিছু সৈনিক স্যারকে গেইটেও বাধা দিলো। এবং দ্বিতীয় বার মেজর জেনারেল শফিউল্লাহ সাহেবের কক্ষে উনাকে নিয়ে যাওয়া হলো। তাও উনি একই কথা বললেন। তিনি বললেন "আমার মতো যুদ্ধকালীন কমান্ডারের অধীনে যারা যুদ্ধ করেছে, এমন মুক্তিযোদ্ধা অনেকেই আর্মিতে যুদ্ধের পরপরই যোগ দিয়েছে। যারা আমার আগে যুগ দিয়েছে তারা আমার সিনিয়র হয়ে গেছে। কিন্তু যুদ্ধ চলাকালীন কমান্ডার আমি। আমি আর্মিতে যোগ দিলে তাদের স্যালুট দিতে হবে। কিন্তু আমি যদি শিক্ষকতা পেশায় থাকি। এমন অনেক আর্মি অফিসার আমার ছাত্রদের মধ্যে তৈরী হবে, অনেক ডাক্তার, ইঞ্জিনিয়ার, সরকারি বড় কর্মকর্তা তৈরী হবে যারা আমাকে স্যালুট দিবে। আমার জন্যে এর থেকে গর্বের আর কিছু হবেনা। আমাকে আমার পেশায় থাকতে দিন। আমি যেন হাজার হাজার ছেলে মেয়েদের অফিসার বানানোর কাজ করতে পারি। দোয়া করবেন আমার জন্য।"  

২. খান বাহাদুর ইসমাঈল, উনি বৃহত্তর ময়মনসিংহ(তৎকালিন মোমেনশাহী) এর প্রথম মুসলিম গ্রেজুয়েট। এবং বৃহিত্তর ময়মনসিংহের জেলা পরিষদের প্রথম নির্বাচিত চেয়ারম্যান। মুসলিমদের জন্য উনি ছিলেন একজন আদর্শ ব্যক্তি, অনুকরণীয়, অনুসরণীয়। উনি ছিলেন বৃহত্তর ময়মনসিংহের গর্ব। উনার উপাধি ছিলো "মুকুটহীন সম্রাট"। কারণ হিসেবে বলা হয়, শিক্ষা দিক্ষা এবং রাজনীতিতে উনার অনেক অবদান থাকার পরো উনি কখনো মন্ত্রী হতে পারেননি। উনার ঘনিষ্ঠ বন্ধু ছিলেন শের-ই-বাংলা এ.কে. ফজলুল হক। শের-ই-বাংলা এ.কে. ফজলুল হক একবার খান বাহাদুর ইসমাইলের দাওয়াতে হোসেন্দীতে সফর করেন। সফরকালে উনি হোসেন্দী মুন্সিবাড়ি (খান বাহাদুর ইসমাইলের বাড়ি) তে তিন রাত থাকেন। তখন ইসমাইল সাহেবের অনুরোধে হক সাহেব একটা স্কুলের অনুমোদন দিতে রাজি হন। ইসমাঈল সাহেবের প্রতি হক সাহেবের বন্ধুত্বের নিদর্শন হিসেবে হোসেন্দী উচ্চ বিদ্যালয়ের অনুমোদন হয়। হোসেন্দী উচ্চ বিদ্যালয়ের পুরাতন নথিতেও শের-ই-বাংলা এ.কে ফজলুল হক সাহেবের সেই ঐতিহাসিক সফরের কিছু ক্ষুদ্র মুহূর্ত নথিবদ্ধ করা রয়েছে। খান বাহাদুর ইসমাইল সাহেবের এই পদক্ষেপের জন্য ১৯৩৯ সালে হোসেন্দীর বুকে প্রতিষ্ঠিত হয়েছিলো হোসেন্দী উচ্চ বিদ্যালয়।

## জনপ্রতিনিধি
**বর্তমান চেয়ারম্যান-**

## আরও দেখুন

* ঢাকা বিভাগ
* কিশোরগঞ্জ জেলা

## তথ্যসূত্র

বিষয়শ্রেণী:পাকুন্দিয়া উপজেলার ইউনিয়ন
পাটুয়াভাঙ্গা ইউনিয়ন

**পাটুয়াভাঙ্গা ইউনিয়ন** বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।

## অবস্থান ও সীমানা

## ইতিহাস

## প্রশাসনিক এলাকা
**গ্রাম সমূহ**

সাটিয়াদী, হোসেন্দী, নয়াপাড়া, পরকান্দা, বামনকুনী, পবনখালী, মহিষবেড়, মহিষকান্দা, ভিটিপাড়া, বাগপাড়া, আউলিয়াপাড়া, চকদিগা, কলাদিয়া, মাছিমপুর, শিমুলিয়া, চন্তিপাড়া, কুমরী, পূর্ব কুমরী, রুপসা, মসূয়া, আহুতিয়া, জুনাইল, মাইজহাটি, বিশুহাটি, আদর্শপাড়া, পাঁচলগোটা, জড়িরপাড়, বন্দিগাহ, পাড়িয়াপাড়া।

## আয়তন ও জনসংখ্যা
আয়তন:- ৯.৬১৭ বর্গমাইল / ৬১৫৫ একর।
মৌজার সংখ্যা:- ১০টি
গ্রামের সংখ্যা:-৩৪টি
খানার সংখ্যা :-৭৩৯৩টি
জনসংখ্যা:- ৩৩,৮৯২ জন।(পুরুষ-১৬৩৭৪জন ; মহিলা-১৭৫১৮জন)
{২০১২ তথ্য অনুযায়ী}

## শিক্ষা
**শিক্ষার হার :**

**শিক্ষা প্রতিষ্ঠান**

* সরকারি প্রাথমিক বিদ্যালয়ের সংখ্যা ১৭টি।
* মাদ্রাসার সংখ্যা ৫টি।
* এতিমখানা ২টি।
* উচ্চ বিদ্যালয় ৩টি।
* উচ্চ মাধ্যমিক বিদ্যালয় ১টি।
* বেসরকারি প্রথমিক বিদ্যালয় ৮টি

## উল্লেখযোগ্য ব্যক্তিত্ব

* সোহরাব উদ্দিন, রাজনীতিবিদ, সাবেক সংসদ সদস্য (কিশোরগঞ্জ-২)

## জনপ্রতিনিধি
{| class="wikitable"
|+**চেয়ারম্যানগণের তালিকা**
!ক্রমিক
!নাম
!মেয়াদ
|-
|০১
|মো: আলী আকবর
|১৯৭২-১৯৭৬ পর্যন্ত
|-
|০২
|আঃবাতেন ভুইঁয়া
|১৯৭৭-১৯৮১পর্যন্ত
|-
|০৩
|মো:আলী আকবর
|১৯৮২-১৯৮৬ পর্যন্ত
|-
|০৪
|মো:বাতেন ভুইঁয়া
|১৯৮৭-
|-
|০৫
|মোছা:জিবন্নাহার
|১৯৮৭-১৯৯১ পর্যন্ত
|-
|০৬
|মো: নূর মামূদ(২)
|১৯৯২-২০০৩ পর্যন্ত
|-
|০৭
|মো: সাহাব উদ্দিন
|২০০৩-২০১১ পর্যন্ত
|-
|০৮
|মো:জালাল উদ্দিন বাচ্চু
|২০১১-২০১৬ পর্যন্ত
|-
|০৯
|মো: সাহাব উদ্দিন
|২০১৬-২০২১ পর্যন্ত
|-
|১০
|
|
|-

## আরও দেখুন

* ঢাকা বিভাগ
* কিশোরগঞ্জ জেলা

## তথ্যসূত্র

বিষয়শ্রেণী:পাকুন্দিয়া উপজেলার ইউনিয়ন
সুখিয়া ইউনিয়ন

**সুখিয়া ইউনিয়ন** বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন। এর প্রশাসনিক নাম ১০ নং সুখিয়া ইউনিয়ন পরিষদ।

## অবস্থান ও সীমানা
উত্তরে হোসেনপুর উপজেলার শাহেদল ইউনিয়নের গলাচিপা, দক্ষিণে জাঙ্গালিয়া ইউনিয়নের তারাকান্দি পূর্বে চন্ডিপাশা ও পশ্চিমে জাঙ্গালিয়া, দক্ষিণ-পূর্ব দিকে নারান্দি ইউনিয়ন এর পোড়াবাড়িয়া এবং পাকুন্দিয়া পৌরসভার শ্রীরামদি‌।

## ইতিহাস

## প্রশাসনিক এলাকা
ইউনিয়নটি ১৩টি গ্রাম  নিয়ে গঠিত।
; গ্ৰাম
# বানিপাট্রা
# হরশী
# জয়বিষ্ণুপুর
# সুখিয়া
# বাহরামখানপাড়া (টেশিয়া পাড়া) 
# কুষাকান্দা
# ছয়চির
# অমরপুর
# চরপলাশ
# কাওয়ালিকান্দা
# ঠুটারজঙ্গল
# আশুতিয়া
# খলিশাখালি

## আয়তন ও জনসংখ্যা
ইউনিয়নটির ২৬.৩৮ বর্গ কিলোমিটার। জনসংখ্যা- ২৪,৬৩৩ জন।

## শিক্ষা
এ ইউনিয়নের শিক্ষার হার: ৩২.২৪%।
### শিক্ষা প্রতিষ্ঠান
; মাধ্যমিক বিদ্যালয়
# হরশী উচ্চ বিদ্যালয়
# চরপলাশ উচ্চ বিদ্যালয়
# বাহরামখাঁনপাড়া উচ্চ বিদ্যালয়
* নিম্ন মাধ্যমিক বিদ্যালয়ঃ ১টি
* প্রাথমিক বিদ্যালয় বিদ্যালয়ঃ ১৯টি
* সরকারি প্রাথমিক বিদ্যালয়ঃ ১২টি
* বেসরকারি প্রাথমিক বিদ্যালয়ঃ ৭টি
; মাদ্রাসা
* দাখিল মাদ্রাসাঃ ১টি
** হরশী রাহাতুন্নেছা বালিকা দাখিল মাদরাসা
* কওমি মাদ্রাসাঃ ১টি

## দর্শনীয় স্থান
* হরশী শাহী জামে মসজিদ
* পদ্মকুঁড়ি বিল
* ফুতার বাড়ির মাঠ

## জনপ্রতিনিধি
**বর্তমান চেয়ারম্যান-**

## আরও দেখুন
* ঢাকা বিভাগ
* কিশোরগঞ্জ জেলা

## তথ্যসূত্র

বিষয়শ্রেণী:পাকুন্দিয়া উপজেলার ইউনিয়ন
লালসাঙ্গজুয়ালি সাইলো

**লালসাঙ্গজুয়ালি সাইলো** (১৫ই মে ১৯৪৯ - ১৪ই অক্টোবর, ২০০৬) ছিলেন একজন ভারতীয় সাহিত্যিক, গায়িকা, গীতিকার, সুরকার ও সমাজকর্মী। তিনি মিজোরামের অন্যতম বিখ্যাত গায়িকা । মিজো সাহিত্যের ক্ষেত্রে তাঁর অবদানের জন্য ১৯৯৯ সালে তিনি ভারত সরকার দ্বারা পদ্মশ্রী পুরস্কারে ভূষিত হন।

## ব্যক্তিগত জীবন
সাইলো ১৯৪৯ সালের ১৫ই মে দক্ষিণ মিজোরামের থিংসাইয়ে এস ভানচুমা এবং সপ্তাঙ্গী চৌভেন্তুর ঘরে জন্মগ্রহণ করেছিলেন। তিনি ১৯৬৮ সালে চেরাপুঞ্জির সেন্ট জন বসকোস কনভেন্ট থেকে ম্যাট্রিক পাস করেন। ১৯৭২ সালে শিলংয়ের সেন্ট মেরিস কলেজ থেকে স্নাতক এবং ২০০৫ সালে স্নাতকোত্তর ডিগ্রী অর্জন করেন। তিনি ১৯৭৩ সালে সেন্ট্রাল ইনস্টিটিউট হিন্দি আগ্রায় প্রশিক্ষণও নিয়েছিলেন।তিনি মিজো সাহিত্যে ডিলিট এবং পিএইচডিও অর্জন করেছিলেন।  
তিনি লালদিনিয়ানার সাথে বিবাহবন্ধনে আবদ্ধ হন। এই দম্পতির দুই ছেলে ও এক মেয়ে রয়েছে। সাইলো ২০০৬-এর ১৪ই অক্টোবর শেষ নিঃশ্বাস ত্যাগ করেন।
## কর্মজীবন
তিনি মিজোরামের আইজলে সরকারী জেএল উচ্চ বিদ্যালয়ে একজন শিক্ষক হিসাবে কাজ করেছিলেন এবং তারপরে একই বিদ্যালয়ে প্রধান শিক্ষকের পদে উন্নীত হন।
### সঙ্গীতজীবন
চাকরির পাশাপাশি সাইলো তাঁর সঙ্গীতচর্চাও চালিয়ে যাচ্ছিলেন। তাঁর মিষ্টি সুরেলা কণ্ঠের জন্যে "দ্য স্টেটসম্যান" তাঁকে "দ্য গার্ল উইথ দ্য গোল্ডেন ভয়েস" রুপে বর্ণনা করেছিল।  প্রথম মিজোগায়িকা হিসেবে ১৯৭৭ সালে তাঁর প্রথম একক সঙ্গীতের আলবাম প্রকাশিত হয়। তিনি বিভিন্ন মিজো ছায়াছবিতে নেপথ্য কণ্ঠশিল্পীরূপে কাজও করেছেন। তাঁর মোট ২৯টি অডিও ক্যাসেট অ্যালবাম প্রকাশিত হয়েছে এবং ৪৫০টিরও বেশি গান রেকর্ড করেছেন তিনি। ভারতের বিভিন্ন শহরে এবং যুক্তরাষ্ট্র ও কানাডা সহ বিভিন্ন দেশে সাইলো তাঁর মিজো কয়ারের গান নিয়ে অনুষ্ঠান করেছেন।
### সাহিত্য কর্ম
লালসাংজুয়ালি সাইলো প্রায় ৩৬৫টি শিশুদের গান, বীর গাথা, দেশাত্মবোধক গান ও ভক্তিমূলক গান লিখেছেন।  তাঁর গানগুলি মিজোরামের স্কুল সিলেবাসে অন্তর্ভুক্ত ছিল। তাঁর গান "দুহলাই মি ইউ" এবং তাঁর কবিতা "নুংচেতে আউ আও" ১৯৭৭ সাল থেকে স্নাতকোত্তরের পাঠ্যক্রমে অন্তর্ভুক্ত হয়েছিল। তিনি একজন লেখক এবং তিনি তাঁর লেখার মাধ্যমে মিজো সংস্কৃতিতে অপরিসীম অবদান রেখে চলেছেন। তিনি ২৫ টি বই এবং তিনটি পুস্তিকা লিখেছেন। তিনি ম্যাগাজিন এবং কাগজপত্রের জন্য নিবন্ধও লেখেন। তিনি মিজোরামের প্রতিনিধি হিসাবে নয়াদিল্লিতে অনুবাদে সাহিত্যের প্রথম আন্তর্জাতিক সম্মেলনে অংশ নিয়েছেন। তিনি মিজো একাডেমি অফ লেটারসের নির্বাহী পরিষদের কোষাধ্যক্ষ ছিলেন। তিনি রান মওতু ম্যাগাজিনের সম্পাদক ছিলেন। তিনি আকাশবাণীর অনুষ্ঠানের জন্য ছোট নাটিকা এবং নাটকও লেখেন।
### সামাজিক কর্মজীবন
সাইলো একজন সমাজকর্মীও ছিলেন এবং সেন্ট্রাল এমএইচআইপি এবং মিজোরাম প্রিসবিটারিয়ান গির্জার মহিলা কেন্দ্রীয় কমিটিতে আজীবন সভাপতি ছিলেন। 

## সম্মাননা ও পুরস্কার
* মিজো সাহিত্যে তাঁর অবদানের জন্য মিজো একাডেমি জেট হিকার্স লুঙ্গেলেই দ্বারা পু বুয়াঙ্গা পুরস্কার, ২০০০ সাল
* মিজো সাহিত্যে তাঁর অবদানের জন্যে ভারত সরকার দ্বারা পদ্মশ্রী পুরস্কার, ১৯৯৮ সাল
* রিমাওই খাওভেল সঙ্গীত পত্রিকা দ্বারা আজীবন সম্মাননা, ২০০২ সাল

## তথ্যসূত্র

বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:২০০৬-এ মৃত্যু
বিষয়শ্রেণী:১৯৪৯-এ জন্ম
বিষয়শ্রেণী:মিজোরামের সঙ্গীতশিল্পী
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:আইজলের ব্যক্তি
বিষয়শ্রেণী:সাহিত্য ও শিক্ষায় পদ্মশ্রী প্রাপক
বিষয়শ্রেণী:ভারতীয় সঙ্গীতশিল্পী-গীতরচয়িতা
বিষয়শ্রেণী:২০শ শতাব্দীর ভারতীয় ইতিহাসবিদ
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:ভারতীয় নারী ইতিহাসবিদ
শিমলা-রোকনপুর ইউনিয়ন

**শিমলা-রোকনপুর ইউনিয়ন** বাংলাদেশের খুলনা বিভাগের ঝিনাইদহ জেলায় অবস্থিত কালীগঞ্জ উপজেলার অন্তর্গত একটি ইউনিয়ন পরিষদ। এটি ৫৪.১৩ কিমি২ (২০.৯০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,৩৭৭ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ৯টি।

## গ্রামসমূহ
# পুকুরিয়া         
# মনোহরপুর            
# তিল্লা
# কাশিপুর        
# বড় শিমলা                 
# ছোট শিমলা
# চাজড়া            
# ঈশ্বরবা               
# পাতবিলা

## তথ্যসূত্র

বিষয়শ্রেণী:কালীগঞ্জ উপজেলা, ঝিনাইদহের ইউনিয়ন
ত্রিলোচনপুর ইউনিয়ন

**ত্রিলোচনপুর ইউনিয়ন** বাংলাদেশের খুলনা বিভাগের ঝিনাইদহ জেলায় অবস্থিত কালীগঞ্জ উপজেলার অন্তর্গত একটি ইউনিয়ন পরিষদ। এটি ৫৪.১৩ কিমি২ (২০.৯০ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৩,৩৭৭ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৫টি।
## গ্রামসমূহ
ত্রিলোচন পুর ইউনিয়নের অন্তর্ভুক্ত গ্রাম সমূহ।

     ১.কালুখালী।

     ২.মধুপুর।

     ৩.সুন্দরপুর।

     ৪.পারশ্রীরামপুর।

     ৫.বালিয়াডাংগা।

     ৬.বানুড়িয়া।

     ৭.আজমতনগর।

     ৮.একতারপুর।

     ৯.চাঁদবা।

  ১০.শাহাপুর

১১.গবরডাঙ্গা।

১২.ত্রিলোচনপুর।

১৩.দাদপুর।

১৪.ছোট ঘিঘাটি।

১৫.বড় ঘিঘাটি।

বিষয়শ্রেণী:কালীগঞ্জ উপজেলা, ঝিনাইদহের ইউনিয়ন
স্ব-নোঙর সাসপেনশন সেতু

একটি **স্ব-নোঙর সাসপেনশন সেতু** একটি সাসপেনশন সেতু যাতে মূল তারগুলি বড় নোঙরগুলির মাধ্যমে স্থলে স্থাপনের পরিবর্তে ডেকের প্রান্তে সংযুক্ত থাকে। উন্নত গিরির উপরে বা অস্থির মৃত্তিকার অঞ্চলে নকশাটি নির্মাণের জন্য উপযুক্ত, কারণ এই সকল স্থানে নোঙর স্থাপন করা বেশ কঠিন কাজ।


Image:Bridge-suspension-anchorages.svg|মাটির সাথে সংযুক্ত প্রধান তারগুলির সাথে সাসপেনশন সেতু (কালো স্কোয়ারগুলি)
Image:Bridge-self-anchored.svg|স্ব-নোঙর সাসপেনশন সেতু; প্রধান তারগুলি রাস্তার ডেকের শেষ প্রান্তের সাথে সংযুক্ত থাকে


স্ব-নোঙর সাসপেনশন (এসএএস) সেতুর সড়কে উপরে সৃষ্টি ভার মূল তারগুলিতে উল্লম্ব ভারকে টান শক্তিকে রূপান্তরিত করে, যা টাওয়ার এবং ডেকে সংক্ষিপ্ত শক্তি দ্বারা প্রতিরোধ করা হয়। যেখানে এটি বৃহত অনুভূমিক শক্তি নোঙর করা কঠিন, সেখানে ব্যবস্থাটি বাহ্যিক নোঙরের প্রয়োজনীয়তা ছাড়াই অভ্যন্তরীণভাবে শক্তির ভারসাম্য বজায় রাখে। এটি একটি আবদ্ধ-খিলান সেতুতে ব্যবহৃত পদ্ধতির মতো, যেখানে খিলানের সদস্য সংকোচন ডেকে টান দিয়ে ভারসাম্যপূর্ণ।

## ইতিহাস
স্ব-নোঙর সাসপেনশন সেতুর ধরনটি উনিশ শতকের মাঝামাঝি সময়ে উত্থিত হয়, ১৮৫৯ সালে অস্ট্রিয়ান প্রকৌশলী জোসেফ ল্যাঙ্গার এবং ১৮৬৭ সালে মার্কিন পেটেন্ট নং ৭১,৯৫৫ এর আমেরিকান প্রকৌশলী চার্লস বেন্ডার দ্বারা সেতুর বিবরণ প্রকাশিত হয়। বিংশ শতাব্দীর প্রথমার্ধে এই ধরনটি জার্মানিতে রাইন নদীতে পারাপারের জন্য কয়েকটি স্থানে প্রয়োগ করা হয়।

## উদাহরণ
* সান ফ্রান্সিস্কো-ওকল্যান্ড বে সেতুর পূর্ব স্প্যান প্রতিস্থাপনের এসএএস অংশটি ২০১২ সালের নভেম্বরে একটি ৩৮৫ মিটার স্প্যান সহ স্ব-সহায়ক সেতু হয়ে ওঠে। এটি একটি অনন্য, অর্ধ-স্প্যান কারণ সেতুটির কেবল একটি একক টাওয়ার রয়েছে। এটি বর্তমানে বিশ্বের বৃহত্তম এসএএস সেতু।
* জাপানের কোনোহানা সেতু (১৯৯০) এবং দক্ষিণ কোরিয়ার ইয়েংজং গ্র্যান্ড সেতু (২০০০), উভয়েরই কেন্দ্রীয় স্প্যান ৩০০ মিটার দীর্ঘ।
*পিটসবার্গের থ্রি সিস্টার্স সেতু হ'ল মার্কিন যুক্তরাষ্ট্রে এই ধরনের সেতুর প্রথম দিকের উদাহরণ (১৯২৪-২৮)।
* চেলসি সেতু (১৯৩৭) লন্ডন, ইংল্যান্ড
* , আরখানগেলস্ক, রাশিয়া।



Image:Haer PBG erection force Diagram part.png|বাম দিকে নির্মাণ মিথ্যা কাজ; ডানদিকে পরিকল্পিত শক্তি
File:CalDOT-SASElevPlan4Q2005P42.svg|অসম্পূর্ণ একক টাওয়ারের অর্ধ স্প্যানটি একটি স্ব-সহায়ক এসএএস সেতু - সান ফ্রান্সিস্কো-ওকল্যাণ্ড বে সেতুর পূর্ব স্প্যানের অংশ। 



## নির্মাণ পদ্ধতি
স্থায়ী কাঠামোর উপর কাজ শুরুর আগে স্ব-নোঙর সাসপেনশন সেতুর প্রকৃতি সংকোচনের প্রবণতা বা আন্ডারডেক আকারে মিথ্যা কাজগুলির অস্থায়ী নির্মাণের প্রয়োজন। এই প্রয়োজনীয়তা কাঠামোর সংজ্ঞায় অন্তর্নিহিত।
## তারের নোঙর

ঐতিহ্যবাহী সাসপেনশন সেতুর মতো, মূল তারটি হুটসনভিলে সেতুর ডানদিকের চিত্রের মতো একাধিক সমান্তরাল স্বতন্ত্র তার 
(আর বিদ্যমান নেই), বা আইবার বা আরও প্রচলিত সংমিশ্রিত তার হতে পারে।
## তথ্যসূত্র

*Seventh Street Bridge at pghbridges.com
*List of self-anchored suspension bridges at Structurae.de
## বহিঃসংযোগ
*ইয়াংলং গ্র্যান্ড ব্রিজ দুটি টাওয়ার, তিনটি স্প্যানের স্ব-নোঙর সেতু

বিষয়শ্রেণী:কাঠামোর ধরন অনুযায়ী সেতু
লীলা মিশ্র

**লীলা মিশ্র** (১লা জানুয়ারি ১৯০৮ – ১৭ই জানুয়ারি ১৯৮৮) একজন ভারতীয় চলচ্চিত্র অভিনেত্রী ছিলেন। তিনি পাঁচ দশক ধরে ২০০টিরও বেশি হিন্দি চলচ্চিত্রে একজন পার্শ্বচরিত্র শিল্পী হিসাবে কাজ করে গেছেন এবং খালা (চাচি বা মাসি)-এর মতো বাঁধাধরা চরিত্রে অভিনয় করার জন্য সবচেয়ে বেশি পরিচিত লাভ করেছিলেন। তিনি বলিউডের অন্যতম সেরা জনপ্রিয় চলচ্চিত্র, ১৯৭৫ সালে মুক্তিপ্রাপ্ত, *[[শোলে]]* তে মাসির চরিত্রে অভিনয় করেছিলেন। অতঃপর তিনি ১৯৭৮ সালে মুক্তিপ্রাপ্ত *[[দিল সে মিলে দিল]]*, ১৯৭৯ সালে মুক্তিপ্রাপ্ত *[[বাতোঁ বাতোঁ মে]]*, রাজেশ খান্না অভিনীত *[[পলকো কি ছাঁও মে]]*, *[[মা কা আঁচল]]*, ''মেহবুবা'', *[[অমর প্রেম]]* এবং রাজশ্রী প্রোডাকশনের প্রযোজনায় নির্মিত ১৯৭৫ সালে মুক্তিপ্রাপ্ত *[[গীত গাতা চল]]*, ১৯৮২ সালে মুক্তিপ্রাপ্ত ''নদিয়া কে পার'' এবং ১৯৮৪ সালে মুক্তিপ্রাপ্ত *[[আবদ্ধ]]*-এর মতো চলচ্চিত্রে অভিনয় করেছিলেন। তিনি ১৯৮১ সালে মুক্তিপ্রাপ্ত *নানী মা* নামক চলচ্চিত্রে তাঁর জীবনের সেরা অভিনয় করেছিলেন; যার জন্য ৭৩ বছর বয়সে তিনি সেরা অভিনেত্রীর পুরস্কার লাভ করেছিলেন।

## ব্যক্তিগত জীবন
লীলা মিশ্র ১৯০৮ সালের ১লা জানুয়ারি তারিখে ব্রিটিশ ভারতের আগ্রা এবং ওউধ সংযুক্ত প্রদেশের জইসে জন্মগ্রহণ করেছিলেন এবং সেখানেই তিনি তাঁর শৈশব অতিবাহিত করেছিলেন।

লীলা মিশ্র, মাত্র ১২ বছর বয়সে, রাম প্রসাদ মিশ্রের (যিনি নির্বাক চলচ্চিত্রে পার্শ্বচরিত্রে অভিনয় করতেন) সাথে বিবাহ বন্ধনে আবদ্ধ হয়েছিলেন। অতঃপর মাত্র ১৭ বছর বয়সের মধ্যে, তাঁর দুটি কন্যা সন্তান জন্মে ছিল। তিনি এবং তাঁর স্বামী উভয়েই জমিদার পরিবারের সদস্য ছিলেন।

## পেশা
লীলা মিশ্রকে মামা শিন্ডে নামে এক ব্যক্তি খুঁজে বের করেছিলেন, যিনি দাদাসাহেব ফালকের নাসিক সিনেটোন-এর জন্য কাজ করছিলেন। মামা তাঁর স্বামীকে রাজি করিয়েছিলেন, তাঁকে চলচ্চিত্রে কাজ করতে দেওয়ার জন্য। উক্ত সময়ে চলচ্চিত্রে নারী অভিনয়শিল্পী পাওয়া যেতনা। তাঁরা স্বামী-স্ত্রী যখন নাশিকে চলচ্চিত্রের চিত্রায়নের জন্য গিয়েছিলেন তখন তাঁদের বেতনের তারতম্য দেখে এটি প্রমাণ হয়। যেখানে রাম প্রসাদ মিশ্র প্রতি মাসে ১৫০ টাকা বেতন পেয়েছিলেন, সেখানে লীলা মিশ্রকে ৫০০ টাকা দেওয়া হয়েছিল। তবে, ক্যামেরার সামনে তাঁরা ভালভাবে অভিনয় করতে না পারায়, তাঁদের চুক্তিগুলি বাতিল করা হয়েছিল।

পরবর্তীতে তাঁরা *ভিখারি* নামক চলচ্চিত্রে অভিনয়ের সুযোগ পেয়েছিলেন; যা কোলাপুরের মহারাজাদের মালিকানাধীনের একটি কোম্পানী দ্বারা নির্মিত চলচ্চিত্র ছিল।

## মৃত্যু
১৯৮৮ সালের ১৭ই জানুয়ারি তারিখে তিনি ৮০ বছর বয়সে বোম্বেতে হৃৎপেশীর রক্তাভাবজনিত কারণে মারা যান।

## তথ্যসূত্র

## বহিঃসংযোগ

*    
* *[[বলিউড হাঙ্গামা|বলিউড হাঙ্গামায়]]* লীলা মিশ্র  
* চলচ্চিত্রের তালিকা আপ্পরস্টল-এ লীলা মিশ্র

বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:১৯০৮-এ জন্ম
বিষয়শ্রেণী:ভোজপুরি চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:১৯৮৮-এ মৃত্যু
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ব্রিটিশ ভারতের অভিনেত্রী
মালিয়াট ইউনিয়ন

**মালিয়াট ইউনিয়ন** বাংলাদেশের খুলনা বিভাগের ঝিনাইদহ জেলায় অবস্থিত কালীগঞ্জ উপজেলার অন্তর্গত একটি ইউনিয়ন পরিষদ। এটি ৩২.৩৭ কিমি২ (১২.৫০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৭,৬৮০  জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১২টি।

## গ্রামসমূহ
# মালিয়াট          
# বেখুলী              
# রাড়ীপাড়া         
# মাগুরা
# দামদারপুর            
# গেয়েশপুর               
# শশারপাড়া
# দিঘারপাড়ার             
# তত্বিপুর              
# ষাটবাড়িয়া
# চাকুলিয়া          
# মনোহরপুর         
# পরমানন্দী 
# পাখির্দ্দা             
# পঁচকাহুনিয়া 
# ভিটাখোলা

## তথ্যসূত্র

বিষয়শ্রেণী:কালীগঞ্জ উপজেলা, ঝিনাইদহের ইউনিয়ন